**Dodatok č.1**

k Zmluve o dielo zo dňa 29.4.2019 uzavretej v zmysle ustanovení § 536 a nasl. Zákona č. 513/1991 Zb. Obchodného zákonníka v znení neskorších predpisov.

**Čl. 1**

**ZMLUVNÉ STRANY**

* 1. **Objednávateľ:**

Názov: **Obec Lemešany**

Sídlo: OcÚ Lemešany, 186, 082 03

Štatutárny zástupca: Ing. Marko Bučko

Bankové spojenie: SLSP

Číslo účtu: SK08 0900 0000 0051 5383 9846

IČO: 00327344

IČ DPH: SK2021225569

Tel.: +421905589621

e-mail: obec@lemesany.sk

**1.2. Zhotoviteľ:**

Názov: **VEREJNOPROSPEŠNÉ SLUŽBY s.r.o.**

Sídlo: 082 03 Lemešany 186

Štatutárny zástupca: Margita Semeňáková

Bankové spojenie: Prima banka Slovensko s.r.o.

č. účtu: SK11 5600 0000 0047 5110 8002

IČO: 51007631

IČ DPH: SK2120553820

Zapísaný v: OR SR, oddiel: Sro, vložka číslo: 34942/P

Tel.: 0911907361

e-mail: vps@lemesany.sk

**Čl. 2**

**ÚVODNÉ USTANOVENIA**

2.1. Zmluvné strany dňa 29.4.2019 uzatvorili Zmluvu o dielo (ďalej len „zmluva“), ktorej predmetom bola realizácia diela: „Zriadenie zberného dvora v obci Lemešany“ špecifikovaného v uvedenej zmluve. Zmluvné strany sa v súlade s Čl. 4., ods. 4.4 zmluvy dohodli na uzatvorení tohto Dodatku č. 1 k zmluve (ďalej len „dodatok“).

**Čl. 3**

**PREDMET DODATKU**

3.1. Predmetom tohto dodatku sú naviac práce a práce nad rozsah dohodnutý v zmluve, a to výhradne iba stavebné a inštalačné práce alebo montáž a demontáž zariadení, ktorých doplnenie alebo výmena je potrebná a nebola súčasťou projektovej dokumentácie, naceneného výkazu výmer, a bez výmeny týchto súčastí diela alebo realizácie stavebných prác nie je možné vykonať dielo ako celok. Rozsah týchto naviac prác bol zistený počas realizácie diela zhotoviteľom pri demontážnych prácach, úpravách existujúcich stavebných konštrukcií, rozvodov a zariadení, a to predovšetkým po odkrytí zakrytých častí predmetu diela. Naviac práce dohodnuté v tomto dodatku sú nevyhnutné pre dokončenie diela a jeho budúcu bezporuchovú prevádzku. Celkový rozsah naviac prác zhotoviteľ zaznamenáva v stavebnom denníku a ich realizáciu vykonáva až po odsúhlasení stavebným dozorom objednávateľa a zástupcom objednávateľa. Súčasťou všetkých plánovaných naviac prác je cenová ponuka a výkaz výmer vykonaných prác a použitých materiálov. Naviac práce sa považujú za súčasť diela v znení uzatvorenej zmluvy.

3.2. Z dôvodov uvedených v Čl. 3., ods. 3.1. sa predmet zmluvy rozširuje o búracie a stavebné práce nad rámec pôvodného zámeru a predmetu diela.

**Čl. 4**

**PLATOBNÉ PODMIENKY A CENA NAVIAC PRÁC**

4.1. Z dôvodu rozšírenia rozsahu a doplnenia stavebných prác a s nimi súvisiacich úprav a z dôvodu doplnenia predmetu zmluvy sa cena diela uvedená v Čl. 4. zmluvy dopĺňa podľa realizácie a dodávky naviac prác zistených v priebehu výmeny a údržby.

4.2. Cena naviac prác nesmie prekročiť limit určený v rozpočtovom opatrení Ministerstva spravodlivosti SR č. 67/2017 zo dňa 25.9.2017, v nadväznosti na § 16 zákona č. 523/2004 Z.z. o rozpočtových pravidlách verejnej správy a o zmene a doplnení niektorých zákonov v znení neskorších predpisov.

 4.3. Cena naviac prác vyčíslená zhotoviteľom diela vo výkaze výmer, ktorý tvorí Prílohu č. 1 tohto dodatku je konečná a splatná dokončením diela a uvedením položkovite ako „práce nad rámec rozpočtu“ v priebežných faktúrach za vykonanie stavebných prác. Cena naviac prác a prác nad rozsah dohodnutý v Zmluve o dielo je v celkovej výške:

|  |  |
| --- | --- |
| Cena bez DPH: 3 094,29 | eur  |
| DPH 20 %: 618,86 | eur  |
| **Cena vrátane DPH: 3 713,15**  | **eur**   |

**Čl. 5**

**TERMÍN PLNENIA PREDMETU DODATKU**

5.1.Zmluvné strany sa dohodli, že predmet tohto dodatku, vykonanie naviac prác bude realizované zhotoviteľom diela najneskôr do 31.12.2019. Pri nedodržaní termínu na vykonanie naviac prác sa vzťahy medzi zmluvnými stranami riadia podľa Čl. 12 zmluvy o dielo.

5.2. Dodatok sa uzatvára na dobu určitú do 31.12.2019.

**Čl. 6**

**ZÁVEREČNÉ USTANOVENIA**

6.1. Tento dodatok je neoddeliteľnou súčasťou Zmluvy o dielo.

6.2. Ostatné ustanovenia zmluvy sa týmto dodatkom nemenia a zostávajú v platnosti bez zmeny.

6.3. Tento dodatok je platný dňom jeho podpísania a nadobúda účinnosť dňom nasledujúcim po dni jeho zverejnenia.

6.4. Dodatok je vypracovaný v 3 vyhotoveniach, z ktorých 2 si ponechá objednávateľ a 1 vyhotovenie zhotoviteľ.

6.5. Zmluvné strany spoločne potvrdzujú, že sa pred podpisom tohto dodatku oboznámili s jeho obsahom a súhlasia s dohodnutými podmienkami.

V Lemešanoch, dňa 1.10.2019

.............................................. ............................................

 Objednávateľ Zhotoviteľ

Ing. Marko Bučko, starosta obce Margita Semeňáková, konateľ